Kampung Keliang, Kalumpang

Kampung Keliang ialah sebuah kampung yang terletak di antara Kalumpang dan Ulu Bernam, dalam daerah Hulu Selangor, Selangor.

Majoriti penduduk asalnya adalah campuran suku kaum Rawa, Mandailing, Kampar dan Minang. Terdapat sedikit Bugis dan Jawa. Ketua kampung Keliang terkini adalah Encik Muhammad Hadi Bin Bahari. Penghulu Mukim Kalumpang terkini ialah Encik Mohd Ezham Mohd Azmi. Keindahan kampung ini adalah kerana dikelilingi pemandangan hutan yang hijau dan padang pasir putih bekas lombong bijih timah. Ia juga direntasi oleh jalan raya dan jalan kereta api. Jaraknya hanya 4 km ke pekan Tanjong Malim, Perak.

Waris asal dari keturunan Raja Kamala iaitu Imamludin bin Raja Kamala dan Jilis bin Raja Kamala merupakan antara pelopor kawasan Kampung Keliang, Gumut dan Kalumpang. Kampung Keliang diasaskan sekitar tahun 1880. Pada ketika ini, Imamludin bin Raja Kamala merupakan wakil Sultan di Hulu Selangor. Makam Imamludin terdapat di Kampung Gumut. Ketua Kampung Keliang yang asal ialah Adul. 

Tuan Haji Mustapha merupakan pengikut kepada Imamludin bin Raja Kamala dan bukan anak kepada Raja Kamala. Beliau dikatakan telah berhijrah dari Pahang pada tahun 1870. Tuan Haji Mustapha telah dilantik oleh pihak British menjadi Penghulu di Tanjong Malim. 

Pautan luar
•https://www.selangor.gov.my/
 Tuan Haji Muhammad Hanif bin Haji Hosainel Majidi (Penyimpan Salasilah Keturunan Raja Kamala dan Penyelidik bebas).                   http://www.armas.international/
 Arkib Negara Malaysia

Kategori:Kampung di Daerah Hulu Selangor